นายกรัฐมนรี พร้อมคณะ เดินทางลงพื้นที่จังหวัดเชียงใหม่แล้ว ติดตามการแก้ปัญหาสถานการณ์หมอกควัน
นายกรัฐมนรี พร้อมคณะ เดินทางลงพื้นที่จังหวัดเชียงใหม่แล้ว ติดตามการแก้ปัญหาสถานการณ์หมอกควัน พลเอก ประยุทธ์ จันทร์โอชา นายกรัฐมนตรี พร้อมคณะ อาทิ พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายกฤษฎา บุญราช รัฐมนตรีว่าการกระทรวงเกษตรและสหกรณ์ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เดินทางจากท่าอากาศยานทหาร 1 กองบิน 6 ไปยังจังหวัดเชียงใหม่ เพื่อตรวจเยี่ยมกองบัญชาการควบคุมสถานการณ์หมอกควัน กองทัพภาคที่ 3 ส่วนหน้าและส่งมอบอุปกรณ์สนับสนุนการปฏิบัติงาน รวมทั้งประชุมติดตามสถานการณ์การจัดการและแก้ไขปัญหาหมอกควันและไฟป่าในพื้นที่ภาคเหนือ ณ ธนาคารแห่งประเทศไทย สำนักงานภาคเหนือ โดยในการประชุมผู้ว่าราชการจังหวัดเชียงใหม่จะรายงาน สถานการณ์และการดำเนินงานแก้ไขปัญหาหมอกควันและไฟป่าในจังหวัดเชียงใหม่ และมีผู้แทนภาคประชาชนในพื้นที่ จะเสนอแนวทางการแก้ไขปัญหาหมอกควันและไฟป่าให้นายกรัฐมนตรีรับทราบโอกาสนี้ นายกรัฐมนตรี จะตรวจเยี่ยมความพร้อมแหล่งน้ำศักดิ์สิทธิ์ที่จะจัดให้มีการประกอบพิธีพลีกรรมตักน้ำศักดิ์สิทธิ์ ณ วัดบุพพาราม